CELEX: 61995CC0380
Language: da
Date: 1996-06-27
Title: Forslag til afgørelse fra generaladvokat Léger fremsat den 27. juni 1996. # Kommissionen for De Europæiske Fællesskaber mod Den Hellenske Republik. # Traktatbrudssøgsmål - Direktiv 91/414/EOF - Manglende gennemførelse. # Sag C-380/95.

FORSLAG TIL AFGØRELSE FRA GENERALADVOKAT
      PHILIPPE LÉGER
      fremsat den 27. juni 1996 (
            *1
         )
      
               1. 
            
            
               I denne sag, der er anlagt i medfør af EF-traktatens artikel 169, har Kommissionen gjort gældende, at Den Hellenske Republik har tilsidesat sine forpligtelser i henhold til traktaten og Rådets direktiv 91/414/EØF af 15. juli 1991 om markedsføring af plantebeskyttelsesmidler (
                     1
                  ), idet den ikke inden for den fastsatte frist har udstedt de ved lov eller administrativt fastsatte bestemmelser, der er nødvendige for at efterkomme direktivet. Kommissionen har endvidere nedlagt påstand om, at den græske regering tilpligtes at betale sagens omkostninger.
            
         
               2. 
            
            
               Direktivets artikel 23 fastsætter en forpligtelse for medlemsstaterne til at sætte de nødvendige ved lov eller administrativt fastsatte bestemmelser i kraft med henblik på at efterkomme direktiver senest den 25. juli 1993 og til straks at give Kommissionen meddelelse herom.
            
         
               3. 
            
            
               Da Kommissionen ikke modtog nogen meddelelse fra den græske regering, iværksatte den den 5. oktober 1993 ved en åbningsskrivelse en traktatbrudsprocedure. Åbningsskrivelsen blev ikke besvaret, hvorefter Kommissionen den 21. september 1994 fremsatte en begrundet udtalelse. Den græske regering reagerede hverken på den begrundede udtalelse eller traf de nødvendige foranstaltninger til i græsk ret at gennemføre direktiv 91/414. Kommissionen traf herefter den 27. november 1995 beslutning om at anlægge denne sag, i hvilken stævningen blev registreret på Domstolens Justitskontor den 5. december 1995.
            
         
               4. 
            
            
               Den græske regering har i svarskriftet ikke bestridt det pågældende traktatbrud. Sagsøgte har alene anført, at vedkommende direktorat allerede har udarbejdet et udkast til et præsidentdekret, som vil bringe græsk lovgivning i overensstemmelse med direktiv 91/414, og at dette dekret, når dets endelige indhold er blevet fastlagt, vil blive forelagt Det Græske Statsråd og derefter republikkens præsident med henblik på at blive underskrevet. Den græske regering nærer forhåbning om, at præsidentdekretet vil kunne foreligge hurtigst muligt.
            
         
               5. 
            
            
               Det er blevet godtgjort, at direktivet på tidspunktet for udløbet af den heri fastsatte frist endnu ikke var blevet fuldstændigt gennemført i græsk ret.
            
         
               6. 
            
            
               Der bør herefter gives Kommissionen
            
         
               7. 
            
            
               I henhold til procesreglementets artikel medhold i sagen, for så vidt denne angår en 69, stk. 2, pålægges det den tabende part at manglende gennemførelse inden for den fast- betale sagens omkostninger. satte frist.
            
         
               8. 
            
            
               Jeg foreslår herefter Domstolen:
               
                        1)
                     
                     
                        at fastslå, at Den Hellenske Republik har tilsidesat sine forpligtelser i henhold til artikel 23 i Rådets direktiv 91/414/EØF af 15. juli 1991 om markedsføring af plantebeskyttelsesmidler, idet den ikke inden for den fastsatte frist har udstedt de ved lov eller administrativt fastsatte bestemmelser, der er nødvendige for at efterkomme direktivet
                     
                  
                        2)
                     
                     
                        at tilpligte Den Hellenske Republik at betale sagens omkostninger.
                     
                  
         (
            *1
         ) – Originalsprog: fransk.
      (
            1
         ) – EFT L 230, s. 1.